**Kako napisati haiku?**

**Začetek: načrt**

Začneš lahko s sprehodom v naravi. Številne haikuje so navdihnili predmeti v naravi, kot so drevesa, skale, gore in cvetje. Preživi nekaj časa v naravi in jo opazuj pa boš našel ideje za pesem. Če ne moreš na sprehod v naravi, si oglej fotografije narave ali umetniška dela v knjigah ali na spletu. Poišči določen prizor ali predmet v naravi, na primer drevo ali cvet, ki te navdihuje.

Haikuji, povezani z letnimi časi, se pogosto osredotočajo na značilnosti letnih časov. Pisanje o letnih časih je lahko zabaven način, da opišeš podrobnost, ki jo imaš rad v tem letnem času.

Ni pa nujno, da haikuji govorijo le o naravi ali letnih časih. Za navdih lahko izbereš tudi kakšno osebo ali predmet. Mogoče želiš napisati duhovit haiku o svojem psu ali o svoji igrači iz otroštva.

Poišči haikuje v tujih jezikih in slovenščini. Tako boš dobil boljši občutek za ta pesniški žanr.

**Zgradba in pisanje**

Haikuji sledijo strogi obliki: tri vrstice s 5-, 7- in 5-zložno strukturo. Haiku nima rime in ne sledi določenemu ritmu, držimo se le števila zlogov.

Izbrani motiv opiši s senzoričnimi, čutnimi podrobnostmi. Haiku naj bi bralcu dal občutek o temi. Pomisli, kako tvoj predmet diši, kako se ga občuti, kako zveni, kako je videti, kakšen okus ima. Pišeš lahko na primer o "grenkem vonju borovih iglic" ali "sladkem okusu jutranjega zraka".

Ne uporabljaj klišejev ali dobro znanih besednih zvez. Raje poišči slike in opise, ki se ti zdijo edinstveni. Lahko na primer napišeš: "Padajoči listi krtačijo cesto" ali "Pes lovi svetlo modro ptico".

Pesem napiši v sedanjiku. Haikuju podeli neposrednost z uporabo sedanjega, ne preteklega časa. Uporaba sedanjika pesem poenostavi, zato ji je enostavno slediti.

Haiku zaključi s presenetljivo zadnjo vrstico. Dober haiku ima zaključno vrstico, ki je zanimiva in da bralcu misliti. Haiku japonskega pesnika Ise Kobajašija se zaključi presenetljivo: "Vse, česar se dotaknem / z nežnostjo, žal / pika kot trava." (Pri prevodih se žal pogosto izgubi kanonično število zlogov.)

**Piljenje in dokončno oblikovanje**

Nastajajoči ali novonastali haiku beri na glas, že ko delaš osnutek. Poslušaj, kako se sliši, in poskrbi, da se bo vsaka vrstica zlahka pretakala v drugo. Pri glasnem branju bi moral haiku zveneti naravno, prijetno. Po potrebi zamenjaj predolge ali zapletene besede.

Haiku pokaži drugim in si pridobi povratno informacijo. Vprašaj prijatelje, družinske člane in vrstnike, kaj si mislijo o njem.